cyanic-selkie/wikianc huggingface dataset:
Λας
Προϊστορία
Από τα χρόνια του βασιλιά Μενελάου ως και τα πρώτα χρόνια του τυράννου Νάβη (207-192 π.Χ.), ο Λας υπαγόταν στη δικαιοδοσία της Σπάρτης, και οι κάτοικοί της ανήκαν στους Περίοικους. Με αφορμή τα σκληρά μέτρα τού Νάβη στην τάξη των ευγενών Σπαρτιατών πολιτών, οι τελευταίοι κατέφυγαν στον Λα για να σωθούν. Αργότερα 24 λακωνικές - επί το πλείστον παραθαλάσσιες - πόλεις που ήθελαν να απαλλαγούν από τον Νάβη, αποσπάστηκαν από τη Σπάρτη, το 198 π.Χ., και αποτέλεσαν μία ομοσπονδία που ονομάστηκε Κοινό των Λακεδαιμονίων. Το κοινό αυτό αργότερα, το 22 π.Χ. αναδιοργανώθηκε από τον Αύγουστο υπό το όνομα Κοινόν των Ελευθερολακώνων στο οποίο περιλαμβάνονταν 18 πόλεις. Στην ομοσπονδία αυτή ανήκε ο Λας καθώς και οι γειτονικές πόλεις Γύθειο, Οίτυλο και η/ο Πύρριχος, μιά εξίσου αρχαία πόλη, ίσως και προγενέστερη από τον Λα.
Αρχαιότητα
Η αρχαία πόλη ήταν Σπαρτιάτικη τοποθεσία, οι κάτοικοι της πολέμησαν και λεηλάτησαν τον στρατό του Φιλίππου Ε΄ της Μακεδονίας την εποχή της εισβολής του στην Λακωνία. Αργότερα (195 π.Χ.) ανεξαρτητοποιήθηκε από την Αρχαία Σπάρτη και έγινε κύρια πόλη στο Κοινό των Ελευθερολακώνων. Οι Σπαρτιάτες την ανακατέλαβαν (189 π.Χ.) αλλά όταν η Αχαϊκή Συμπολιτεία κατέλαβε την Ακρόπολη της Σπάρτης κέρδισε ξανά την ανεξαρτησία της. Η Ρωμαϊκή αυτοκρατορία κατέκτησε την Λακωνία (146 π.Χ.) αλλά οι πόλεις των Ελευθερολακώνων απέκτησαν προνόμια και ανεξαρτησία, στην Λας οικοδομήθηκε λουτρό και Γυμνάσιο. Την μετέπειτα περίοδο η πόλη έπεσε σε παρακμή, ο Τίτος Λίβιος και ο Παυσανίας αναγνωρίζουν τα ερείπια μιας αρχαίας πόλης στους πρόποδες του Όρους Άσια. Μπροστά στα τείχη υπήρχε άγαλμα του Ηρακλή και ένα τρόπαιο που ανηγέρθη την εποχή που οι Μακεδόνες του Φιλίππου Ε΄ επιτέθηκαν στην Λακωνία, ανάμεσα στα ερείπια βρέθηκε επίσης ανδριάντας της Αθηνάς Άσιας. Η νεότερη πόλη βρισκόταν κοντά σε μια πηγή με το όνομα Γαλακώ λόγω του γαλακτώδους χρώματος των νερών της, πολύ κοντά βρισκόταν ένα Γυμνάσιο και ένα άγαλμα του Ερμή. Πίσω από τα ερείπια της παλιάς πόλης του Όρους Άσια, στα άλλα δυο βουνά βρέθηκαν τα ερείπια πολλών θεών, στο Όρος Ίλιο βρέθηκαν ναοί του Διονύσου και του Ασκληπιού στην κορυφή, στο Όρος Κνακάδιο βρέθηκε ναός του Κάρνιου Απόλλωνα. Ο Πολύβιος και ο Στράβων την καταγράφουν πολλές φορές σαν "Ασίνη", πιθανότατα πήρε το όνομα από νέους εποίκους που ήρθαν στην περιοχή από την Ασίνη Αργολίδας. Από τα νομίσματα της πόλης επιβεβαιώνεται η ύπαρξη και η ακμή της μέχρι στον 3ο μ.Χ. αιώνα. Η επιδρομή των Βανδάλων με τον Γιζέριχο πιθανόν να είναι η κύρια αιτία καταστροφής της πόλης, που συμπληρώθηκε από άλλες επιδρομές εναντίον των περιοχών της Βυζαντινής αυτοκρατορίας. Επίσης ο καταστρεπτικός σεισμός του 375 μ.Χ. που έπληξε το Λακωνικό κόλπο και το Γύθειο πρέπει να καταβύθισε μέρος του λιμανιού του Λα, όχι όμως και την ίδια την πόλη, η οποία βρισκόταν στην ενδοχώρα. Η ντόπια παράδοση λέει πως ο σεισμός εκείνος καταβύθισε την πόλη και πήρε μαζί 20.000 ανθρώπους.
Νεότερα χρόνια
Η πόλη δεν αναφέρεται στην Βυζαντινή αυτοκρατορία, όταν οι Φράγκοι κατέκτησαν την Πελοπόννησο την Μάνη πήρε φέουδο ο Ιωάννης Α΄ ντε Νεϊγύ που έκτισε λίγο μετά το 1218 ένα κάστρο. Το κάστρο αυτό έμεινε γνωστό ως Πασσαβάς ή Κάστρο του Πασσαβά, μια ονομασία που έχει Γαλλική προέλευση, την συναντάμε σε πολλά χωριά της νότιας Γαλλίας και μεταφράζεται ως "περνάω εμπρός". Δεν υπάρχουν πολλές πληροφορίες σχετικά με την ηγεμονία του Νεϊγύ στην Μάνη. Πρέπει να έζησε πολύ λίγο και το κάστρο το ανακατέλαβαν οι Βυζαντινοί μετά την νίκη τους στην Μάχη της Πελαγονίας (1263). Το κάστρο χρησιμοποιήθηκε κατόπιν από τους Βυζαντινούς, η Οθωμανική αυτοκρατορία στην συνέχεια τοποθέτησε φρουρά στις προσπάθειες της να υποτάξει τους Μανιάτες. Ο Ισπανός ναύαρχος Αλόνσο ντι Κοντρέρας λεηλάτησε την ακτή και εξόντωσε την Οθωμανική φρουρά (1601) αλλά ο Οθωμανός στρατηγός Κουασί Αλί Πασά το ανακατέλαβε (1661). Το κάστρο κατέλαβαν οριστικά οι Μανιάτες με την βοήθεια των Βενετών (1684), οι Βενετοί κατέστρεψαν την πόλη και τον οπλισμό του κάστρου ώστε να μην το χρησιμοποιήσουν ξανά οι Οθωμανοί. Την εποχή που ο αρχηγός των Μανιατών σκοτώθηκε από τους Οθωμανούς η μητέρα του οδήγησε άντρες από το Σκουτάρι Λακωνίας μέσα στο κάστρο την Κυριακή του Πάσχα ντυμένους ιερείς. Οι άντρες πήραν όλα τα όπλα και οι 700 οικογένειες που ζούσαν αποχώρησαν, από τότε είναι ακατοίκητο.
Εξωτερικοί σύνδεσμοι
Κατηγορία:Πόλεις της αρχαίας Λακωνίας Κατηγορία:Κοινό Ελευθερολακώνων
Μεσιέ 28
Εξωτερικά χαρακτηριστικά
Κατηγορία:Σφαιρωτά σμήνη 28 6626 Κατηγορία:Τοξότης (αστερισμός)
Μεσιέ 29
Το Μεσιέ 29 (γνωστό και ως M29 και NGC 6913) είναι ένα σχετικά χαλαρό και ελάχιστα εντυπωσιακό και πολύ νεαρό ανοικτό σμήνος κοντά στην περιοχή του γ Κύκνου, σε απόσταση μεταξύ 4.000 και 7.000 ετών φωτός στον αστερισμό Κύκνος. Η ακριβής απόσταση του σμήνους δεν είναι γνωστή καθώς η ποσότητα διαστρικής ύλη που μεσολαβεί μεταξύ Γης και Μ29 είναι άγνωστη.
Ανακαλύφθηκε από το Σαρλ Μεσιέ τις 29 Ιουλίου 1764.
Χαρακτηριστικά
Το Μεσιέ 29 αποτελείται από 20 με 50 άστρα και έχει διάμετρο περίπου 11 έτη φωτός. Είναι πολύ νεαρό, με ηλικία μόνο 10 εκατομμύρια έτη και ανήκει στην αστρική συγκέντρωση Κύκνος ΟΒ-1 και τα πέντε λαμπρότερα άστρα του είναι καυτοί γίγαντες τύπου Β0. Το λαμπρότερο άστρο έχει φαινόμενο μέγεθος +8,6.
Εξωτερικοί σύνδεσμοι
Κατηγορία:Ανοικτά σμήνη 29 6913 Κατηγορία:Κύκνος (αστερισμός)
Άννα Λαουτάρη-Γκριτζάλα
Η Άννα Λαουτάρη-Γκριτζάλα, είναι Ελληνίδα παιδαγωγός, συγγραφέας, στιχουργός και μουσικοσυνθέτης τραγουδιών για παιδιά. Mε την ολοκλήρωση του γυμνασίου σπούδασε παιδαγωγός, και κατόπιν συνέθεσε παιδική μουσική τη δεκαετία του 1970.
Τον Δεκέμβριο του 1993 η Ακαδημία Αθηνών την βράβευσε για το έργο της για τη διεθνή έκθεση ζωγραφικής τυφλών παιδιών. Είναι Ιδρύτρια και Πρόεδρος του Κέντρου Διεθνούς Παιδικής Εκθέσεως Ζωγραφικής στην ΕΛλάδα. Το 1997 υπήρξε υποψήφια για το Βραβείο NOBEL Ειρήνης. Το Μάρτιο του 2008 έλαβε το Βραβείο "Πρόσωπο της Χρονιάς" απο το Υπουργείο Υγείας και Κοινωνικής Αλληλεγγύης για την πολυετή προσφορά της στον εθελοντισμό.
Συγγραφικό έργο
Έχει συγγράψει τα παρακάτω παιδικά διηγήματα και παραμύθια:
Εξωτερικοί σύνδεσμοι
Κατηγορία:Έλληνες παιδαγωγοί Κατηγορία:Έλληνες συγγραφείς Κατηγορία:Έλληνες στιχουργοί Κατηγορία:Έλληνες συνθέτες
Θησαυρός της Αίγινας
thumb|right|250px|Ελάσματα χρυσού. Μέρος της συλλογής του θησαυρού της Αίγινας. Ο θησαυρός της Αίγινας είναι πλούσια αρχαιολογική συλλογή αρχαίων ελληνικών κοσμημάτων. Φυλάσσεται και εκτίθεται στο Βρετανικό μουσείο.
Περιγραφή και ιστορική τοποθέτηση
Τα εκθέματα του θησαυρού της Αίγινας είναι κοσμήματα από χρυσό και πολύτιμους λίθους. Παρουσιάζουν χαρακτηριστικά Μινωικής τέχνης με Αιγυπτιακή επιρροή. Αποτελούν μια από τις πιο αξιόλογες συλλογές αρχαίων έργων τέχνης της εποχής του χαλκού που σώζονται μέχρι σήμερα. Βρέθηκαν στα τέλη του 19ου αιώνα στην Αίγινα υπό αδιευκρίνιστες συνθήκες και πουλήθηκαν στο Βρετανικό Μουσείο από τον έμπορο George Brown. Δημοσιεύθηκαν από τον Έβανς, ο οποίος τα χρονολόγησε στον 8ο αιώνα π.Χ. Σήμερα αξιολογούνται μεταξύ 1850 και 1550 π.Χ., εποχή κατά την οποία, η Αίγινα κατοικείτο από Μινωικές αποικίες.
Εξωτερικοί σύνδεσμοι
Κατηγορία:Θησαυρός της Αίγινας Κατηγορία:Ελληνικά και Ρωμαϊκά εκθέματα στο Βρετανικό Μουσείο Κατηγορία:Αρχαιολογικά ευρήματα στην Αττική
Πρωτάθλημα χειροσφαίρισης Α1 εθνικής κατηγορίας γυναικών 2014-2015
Το πρωτάθλημα Ελλάδας χάντμπολ γυναικών της περιόδου 2014–15 ήταν το 22ο από την καθιέρωση της Α1 και συνολικά το 34ο πρωτάθλημα Ελλάδος στην ιστορία του γυναικείου χάντμπολ. Διεξήχθη με τη συμμετοχή οκτώ ομάδων.
Πρωταθλήτρια αναδείχθηκε για 2η συνεχόμενη φορά η Νέα Ιωνία, καθώς επικράτησε στους τελικούς με 3-2 νίκες της Ορμής Πάτρας.
Σύστημα διεξαγωγής
Κατά την α' φάση (κανονική περίοδο) της διοργάνωσης οι οκτώ ομάδες αγωνίστηκαν σε δύο γύρους, σύνολο 14 αγωνιστικών.
Μετά την ολοκληρωση των αγώνων της κανονικής περιόδου, στη β' φάση οι τέσσερις πρώτες ομάδες συνέχισαν στα ημιτελικά των play off για την ανάδειξη του πρωταθλητή, ενώ οι υπόλοιπες αγωνίστηκαν στα play out για την αποφυγή του υποβιβασμού.
Οι νικήτριων των ημιτελικών play off αγωνίστηκαν κατά τη γ' φάση στο μεγάλο τελικό ενώ οι ηττημένες αγωνίστηκαν στους τελικούς για τις θέσεις 3-4. Οι νικήτριες των play out κέρδισαν την παραμονή τους στην Α1 και αγωνίστηκαν κατά τη γ' φάση για τις θέσεις 5-6, ενώ οι ηττημένες υποβιβάστηκαν και κατατάχθηκαν στις θέσεις 7 και 8 χωρίς περαιτέρω αγώνες, με κριτήριο τη θέση τους στην κανονική περίοδο.
Όλες οι σειρές των play off και out κρίθηκαν στις δύο νίκες, με εξαίρεση τον μεγάλο τελικό που κρίθηκε στις τρεις.
Κανονική περίοδος
Βαθμολογία
Εξωτερικοί σύνδεσμοι
2014 2015 Κατηγορία:Χειροσφαίριση το 2014 Κατηγορία:Χειροσφαίριση το 2015
Άσεν Τσάνκοφ
Ο Άσεν Τσάνκοφ, (βουλγαρικά : Асен Цанков) (3 Ιανουαρίου 1912 - 1994), ήταν Βούλγαρος πρωταθλητής του αλπικού σκι και της αντισφαίρισης. Ήταν από τους πρώτους βούλγαρους αθλητές που πήραν μέρος σε χειμερινούς ολυμπιακούς αγώνες.
Συμμετείχε στους Χειμερινούς ολυμπιακούς αγώνες του 1936 στην πόλη Γκάρμις-Παρτενκίρχεν της Γερμανίας, όπου ήταν 53ος στη κατωφέρεια και 45ος μετά την πρώτη εκτέλεση του σλάλομ. Στην αντισφαίριση ήταν πρωταθλητής Βουλγαρίας το 1939, το 1940, το 1941 και το 1942.
Μετά την μετακόμιση της οικογένειάς του στη Ρούσε του ανατέθηκε η αναβίωση της συμφωνικής ορχήστρας και της όπερας στην πόλη. Το 1956, επετράπη να ζήσει ξανά στη Σόφια. Ο Τσάνκοφ πέθανε το 1994.
Ο γιος του Πέταρ Τσάνκοφ είναι ένας από τους δημιουργούς της βουλγαρικής μπάντας Στουρτσιτέ ("η απάντηση της Βουλγαρίας στους Beatles"). Θείος του Τσάνκοφ ήταν ο Αλεξάνταρ Τσάνκοφ πρωθυπουργός της Βουλγαρίας από το 1923 έως το 1926.
Παραπομπές
Κατηγορία:Βούλγαροι αθλητές της αντισφαίρισης Κατηγορία:Βούλγαροι αθλητές των χιονοδρομιών Κατηγορία:Βούλγαροι μουσικοί Κατηγορία:Βούλγαροι νομικοί
Λάκης Μαραμενίδης
Ο Θεόδωρος (Λάκης) Μαραμενίδης (Αιγάλεω, 30 Ιουλίου 1934-26 Φεβρουαρίου 2014) ήταν Έλληνας ποδοσφαιριστής του Αιγάλεω Α.Ο., δις πρωταθλητής της Β΄Εθνικής, αλλά και με πλούσια θητεία στην Α΄ Εθνική Κατηγορία -όπου αγωνίζονταν στη μεσαία γραμμή ως επιτελικός χαφ- και πρώην προπονητής ποδοσφαίρου. Επίσης, ήταν διεθνής με την ομάδα των Ενόπλων Δυνάμεων.
Αγωνιστική σταδιοδρομία
Ο Μαραμενίδης ξεκίνησε τον αθλητισμό από την εφηβική ομάδα ("τσικό") του Αιγάλεω Α.Ο. και το 1953 πραγματοποίησε το ντεμπούτο του στην α΄ομάδα, που μετείχε στο πρωτάθλημα της Α2 Αθηνών, κατακτώντας τον τίτλο της (1954). Την επόμενη πενταετία αγωνίσθηκε στην κορυφαία κατηγορία της Ε.Π.Σ. Αθηνών, έχοντας να αντιμετωπίσει τους καλύτερους μέσους των σπουδαίων αθηναϊκών συλλόγων (ΠΑΟ, ΑΕΚ, Απόλλων Αθηνών, Πανιώνιος, Αστέρας Αθηνών, Φωστήρας Ταύρου). Το 1961 αναδείχτηκε πρωταθλητής Β΄Εθνικής και τα επόμενα τρία χρόνια ήταν βασικός με το Αιγάλεω στην Α΄Εθνική, σημειώνοντας παράλληλα και 19 τέρματα. Το 1965 πήρε έναν ακόμη τίτλο πρωταθλητή στη Β΄Εθνική και το 1965-66 τερμάτισε τη σταδιοδρομία του. Ουδέποτε δέχθηκε να εγκαταλείψει την ομάδα που τον ανέδειξε, παρότι είχε δελεαστικές προτάσεις από μεγαλύτερους συλλόγους.
Προπονητικό έργο
Μετά το πέρας της αγωνιστικής του δράσης ο Μαραμενίδης ανέλαβε επί σειρά ετών το εφηβικό τμήμα του συλλόγου του Αιγάλεω, αναδεικνύοντας αρκετούς νέους ποδοσφαιριστές, ενώ κατά τη διάρκεια της περιόδου 1981-82 ήταν για ένα διάστημα προπονητής της ανδρικής ομάδας, μαζί με τον Τάκη Τσαλαμάγκα.
Ήταν νυμφευμένος και έχει αποκτήσει δυο παιδιά, ένα αγόρι κι ένα κορίτσι.
Πηγές
"Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)
Κατηγορία:Έλληνες ποδοσφαιριστές Κατηγορία:Ποδοσφαιριστές Αιγάλεω Α.Ο. Κατηγορία:Έλληνες προπονητές ποδοσφαίρου Μ Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Επαρχία της Φότζα
Η επαρχία της Φότζα (ιταλικά: Provincia di Foggia, ιστορικό όνομα: Καπιτανάτα) είναι επαρχία στην περιφέρεια της Απουλίας στην Ιταλία. Η έκτασή της είναι 6.965 τ.χλμ και ο πληθυσμός της ανέρχεται σε 682.752 κατοίκους (2008). Έδρα της επαρχίας είναι η πόλη της Φότζα (Foggia). Συνολικά, η επαρχία αριθμεί 64 δήμους.
Συνορεύει δυτικά με την περιφέρεια του Μολίζε (επαρχία του Καμπομπάσο) και την περιφέρεια της Καμπανίας (επαρχία του Μπενεβέντο), νότια με την Καμπανία (επαρχία του Αβελλίνο) και με την Μπαζιλικάτα (επαρχία της Ποτέντσα) και νοτιοανατολικά με τη νέα επαρχία των Μπαρλέττα-Άντρια-Τράνι). Τέλος, βόρεια και ανατολικά βρέχεται εξ ολοκήλου από την Αδριατική θάλασσα.
Γεωγραφία
Η επαρχία της Φότζα έχει έκταση 7.192 τ.χλμ (που όμως θα μειωθεί σε 6.968 τ.χλμ από το 2009 όταν τρεις δήμοι θα περιέλθουν στην νεοϊδρυθείσα επαρχία των Μπαρλέττα - Άντρια - Τράνι) και είναι η 2η μεγαλύτερη σε έκταση επαρχία της Ιταλίας μετά την επαρχία του Μπολτζάνο.
Στην επαρχία ανήκουν επίσης και μια συστάδα νησιών στην Αδριατική, οι νήσοι Τρεμίτι ή νησιά του Διομήδη, που στην αρχαιότητα χρησιμοποιούνταν σαν τόπος εξορίας.
Θυρεός
Ο θυρεός της επαρχίας της Φότζα απεικονίζει ένα στέμμα χρυσού στο οποίο κρέμονται από πάνω δυο κλαδιά, ένα δάφνης και ένα από δρυ. Στην ασπίδα απεικονίζεται ο Αρχάγγελος Μιχαήλ να κρατά στο δεξί χέρι ένα ασημένιο σπαθί και στο αριστερό μια χρυσή ασπίδα με έναν ασημένιο σταυρό επάνω, να πατά ένα φίδι στο έδαφος.
Εξωτερικοί σύνδεσμοι
Φοτζα
Nintendo
Η Nintendo Co., Ltd. (任天堂）) είναι ιαπωνική πολυεθνική εταιρία ηλεκτρονικών και βιντεοπαιχνιδιών, που ιδρύθηκε στις 23 Σεπτεμβρίου του 1889 στο Κιότο από τον Φουσατζίρο Γιαμαούτσι, αρχικά για να παραγάγει τις χειροποίητες κάρτες χανάφουντα, του ομώνυμου ιαπωνικού παιχνιδιού καρτών. Στα μέσα του εικοστού αιώνα, η επιχείρηση δοκίμασε διάφορες μικρές δραστηριότητες, όπως ένα ξενοδοχείο αγάπης και ένα ταξιδιωτικό γραφείο. Με τη πάροδο του χρόνου, η Nintendo έγινε μια επιχείρηση βιντεοπαιχνιδιών, και έχει αναδειχθεί σήμερα ως μία από τις μεγαλύτερες δυνάμεις στη βιομηχανία.
Μέχρι τις 31 Μαρτίου του 2014, η Nintendo σημείωσε πωλήσεις οι οποίες, αθροιστικά, αγγίζουν τα 670.43 εκατομμύρια κομμάτια υλικού και 4.23 δισεκατομμύρια αντίγραφα λογισμικού. Η εταιρεία έχει δημιουργήσει και διανέμει μερικά από τα πιο γνωστά και με μεγαλύτερες πωλήσεις δικαιοχρήσεων, όπως τα Mario, Pokémon, Metroid, The Legend of Zelda και Donkey Kong. Στα Βαλκάνια, επίσημος αντιπρόσωπος της Nintendo είναι η CD Media, από την 1 Οκτωβρίου του 2016.
Color TV-Game
Το Color TV-Game κυκλοφόρησε το 1977, και είναι η κονσόλα πρώτης γενιάς με τις μεγαλύτερες πωλήσεις στην Ιαπωνία, όπου κυκλοφόρησε αποκλειστικά, πουλώντας 3 εκατομμύρια κομμάτια.
Nintendo Entertainment System
thumb|200px|αριστερά|Το [[Nintendo Entertainment System είναι η πρώτη επιτυχημένη παιχνιδομηχανή της Nintendo]]
Το Nintendo Entertainment System (εναλλακτικά: NES) είναι κονσόλα βιντεοπαιχνιδιών 8-bit, που κυκλοφόρησε στη βόρεια Αμερική το 1985, και στην Ευρώπη μεταξύ 1986 και 1987. Η κονσόλα κυκλοφόρησε αρχικά στην Ιαπωνία, ως Family Computer (ή Famicom) το 1983. Θεωρείται η καλύτερη κονσόλα της εποχής της. Με το NES, η Nintendo υιοθέτησε ένα επιχειρηματικό μοντέλο χαμηλών προδιαγραφών, με το οποίο αδειοδότησε τρίτους προγραμματιστές ώστε να παράγουν και να διανέμουν τίτλους για την κονσόλα. Το NES κυκλοφόρησε ως πακέτο μαζί με το Super Mario Bros., ένα από τα παιχνίδια με τις μεγαλύτερες πωλήσεις όλων των εποχών, και κυκλοφόρησαν σε αυτό τα πιο δημοφιλή arcade παιχνίδια της Nintendo. Μέχρι τις 31 Μαρτίου του 2014, η Nintendo ανέφερε πωλήσεις 61.91 εκατομμυρίων κομματιών NES, και 500.01 εκατομμύρια αντίγραφα λογισμικού NES, παγκοσμίως.
Super Nintendo Entertainment System
Το Super Nintendo Entertainment System (εναλλακτικά: Super NES ή SNES) είναι κονσόλα 16-bit, που κυκλοφόρησε στην Ιαπωνία το 1990 ως Super Famicom, υιοθετώντας το συμπτυγμένο όνομα του προκατόχου του στην καθομιλουμένη. Η κονσόλα παρουσίασε βελτιωμένα γραφικά και ηχητικές ικανότητες σε σχέση με τις κονσόλες της τότε εποχής. Σύντομα, η ανάπτυξη διαφόρων βελτιωμένων τσιπ που ενσωματώθηκαν στο ταμπλό του κυκλώματος της κασέτας κάποιων παιχνιδιών, βοήθησε στην πρόοδο του SNES ως μία ανταγωνιστική κονσόλα. Ενώ τα τρισδιάστατα γραφικά, ακόμα και τα ακατέργαστα, υπήρχαν σπανίως στις οικιακές κονσόλες, τα chips βελτίωσης του SNES δημιούργησαν μία νέα γκάμα ποιοτικών παιχνιδιών, που περιείχαν τα όλο και πιο εκλεπτυσμένα ψευδή τρισδιάστατα εφέ, όπως φαίνονται στο Pilotwings (1991) και το Super Mario Kart (1992). Η Argonaut Games ανέπτυξε το τσιπ Super FX, με σκοπό το SNES να αναπαράξει τα τρισδιάστατα γραφικά της σειράς Starglider για τα Atari ST και Amiga (ειδικά, το Starglider 2), ξεκινώντας με το Star Fox το 1993. Το SNES είναι η κονσόλα με τις μεγαλύτερες πωλήσεις της εποχής 16-bit, παρά τις αρχικές αργές πωλήσεις και τον έντονο ανταγωνισμό με το Sega Mega Drive. Μέχρι τις 31 Μαρτίου του 2014, η Nintendo ανέφερε πωλήσεις 49.10 εκατομμυρίων κομματιών SNES και 379.06 εκατομμύρια αντίγραφα υλικού SNES, παγκοσμίως.
Nintendo 64
Το Nintendo 64 κυκλοφόρησε το 1996, περιλαμβάνοντας ικανότητες απόδοσης τρισδιάστατων μοντέλων με πολύγωνα και ενσωματωμένη λειτουργεία πολλαπλών παικτών έως τέσσερις παίκτες. Το χειριστήριο της κονσόλας σύστησε τον αναλογικό μοχλό και αργότερα το Rumble Pak, ένα αξεσουάρ για το χειριστήριο που παράγει δυνάμεις με τα συμβατά παιχνίδια. Και τα δύο ήταν τα πρώτα χαρακτηριστικά του gaming σε οικιακές κονσόλες, που τελικά έγιναν de facto παράγοντες στη βιομηχανία των βιντεοπαιχνιδιών.
GameCube
Το GameCube (επίσημο όνομα: Nintendo GameCube, εναλλακτικά: NGC στην Ιαπωνία και GCN στη βόρεια Αμερική) είναι κονσόλα έκτης γενιάς που κυκλοφόρησε το 2001 στην Ιαπωνία και τη βόρεια Αμερική, και το 2002 παγκοσμίως. Πρόκειται για τον αντίζηλο του PlayStation 2 της Sony, το Xbox της Microsoft και το Dreamcast της Sega. Το GameCube είναι η πρώτη κονσόλα της Nintendo που χρησιμοποίησε οπτικούς δίσκους ως το βασικό του μέσο αποθήκευσης, αντί για κασέτες. Οι δίσκοι είναι παρόμοιοι με αυτούς μορφής miniDVD, αλλά το σύστημα δεν ήταν σχεδιασμένο να αναπαράγει standard DVDs ή ηχητικά CDs. Η Nintendo σύστησε μία πληθώρα ρυθμίσεων συνδεσιμότητας με το GameCube. Η βιβλιοθήκη των παιχνιδιών της κονσόλας έχει μικρή υποστήριξη διαδικτυακού gaming, ένα στοιχείο που απαιτεί τη χρήση του ανεπίσημου Nintendo GameCube Broadband Adapter και Modem Adapter. Το GameCube υποστηρίζει συνδεσιμότητα στο Game Boy Advance, προσφέροντας στον παίκτη πρόσβαση σε αποκλειστικό περιεχόμενο εντός παιχνιδιού, με τη χρήση του GBA ως δεύτερη οθόνη και χειριστήριο. Μέχρι τις 31 Μαρτίου του 2014, η Nintendo ανέφερε πωλήσεις 21.74 εκατομμυρίων κομματιών GameCube και 208.57 εκατομμύρια αντίγραφα υλικού GameCube, παγκοσμίως.
Wii
Το Wii κυκλοφόρησε τη θερινή περίοδο του 2006 παγκοσμίως. Η κονσόλα περιλαμβάνει το χειριστήριο Wii Remote, το οποίο μπορεί να χρησιμοποιηθεί ως φορητή συσκευή δείκτη, και εντοπίζει κίνηση σε τρεις διαστάσεις. Άλλη μία αξιοσημείωτη λειτουργία της κονσόλας είναι το WiiConnect24, η οποία ενεργοποιεί τη λήψη μηνυμάτων και ενημερώσεων μέσω διαδικτύου σε κατάσταση αδράνειας. Διαθέτει, επίσης, μία υπηρεσία "κατεβάσματος" παιχνιδιών με το όνομα Virtual Console, η οποία εξομοιώνει παιχνίδια προηγούμενων συστημάτων. Έχουν προκύψει πολλές περιφερικές συσκευές από την κυκλοφορία του Wii, συμπεριλαμβανομένων των Wii Balance Board και Motion Plus, και πολλές επανακυκλοφορίες. Η εκδοχή Wii Family Edition είναι ίδια με το αρχικό μοντέλο, αλλά έχει σχεδιαστεί ώστε να στέκεται οριζόντια, και δεν διαθέτει συμβατότητα με το GameCube. Το Wii Mini είναι ένα μικρότερο, επανασχεδιασμένο μοντέλο Wii, από το οποίο επίσης λείπει η συμβατότητα με το GameCube, η διαδικτυακή συνδεσιμότητα, η θύρα για κάρτα SD και η υποστήριξη Wi-Fi, και διαθέτει μόνο μία θύρα USB, σε αντίθεση με τις δύο θύρες των προηγούμενων μοντέλων. Μέχρι τις 31 Μαρτίου του 2016, η Nintendo ανέφερε πωλήσεις 101.63 εκατομμυρίων κομματιών Wii και 914.28 εκατομμύρια αντίγραφα λογισμικού παγκοσμίως, πράγμα που το κάνει την οικιακή κονσόλα της Nintendo με τις μεγαλύτερες πωλήσεις.
Wii U
Το Wii U κυκλοφόρησε κατά τη θερινή περίοδο του 2012 παγκοσμίως. Είναι η πρώτη κονσόλα της Nintendo που υποστηρίζει γραφικά υψηλής ανάλυσης (HD). Το βασικό χειριστήριο του Wii U είναι το Wii U GamePad, το οποίο διαθέτει ενσωματωμένη οθόνη αφής. Κάθε τίτλος σχεδιάζεται με τρόπο τέτοιο, ώστε να προσαρμόζεται στην οθόνη αφής επιπρόσθετα με την βασική οθόνη, ή και αυτόνομα, χωρίς άλλη οθόνη τηλεόρασης. Η κονσόλα είναι backward compatible, καθώς υποστηρίζει τα περισσότερα από τα χειριστήρια και τα αξεσουάρ του Wii, καθώς και το προαιρετικό Wii U Pro Controller. Η κονσόλα διαθέτει διάφορες διαδικτυακές υπηρεσίες που "τρέχουν" από το Nintendo Network, περιλαμβανομένων των Nintendo eShop και Miiverse. Μέχρι τις 31 Μαρτίου του 2016, η Nintendo ανέφερε πωλήσεις 12.80 εκατομμυρίων κομματιών Wii U και 84.04 εκατομμύρια αντίγραφα λογισμικού παγκοσμίως, πράγμα που το κάνει την οικιακή κονσόλα της Nintendo με τις λιγότερες πωλήσεις μετά το virtual boy.
Nintendo Switch
Το Nintendo Switch είναι υβριδική οικιακή κονσόλα που κυκλοφόρησε παγκοσμίως στις 3 Μαρτίου του 2017. Όταν ήταν στο στάδιο της παραγωγής, είχε το κωδικό όνομα NX. Πρόκειται για οικιακή αλλά και φορητή κονσόλα. Διαθέτει δύο αποσπώμενα χειριστήρια με το όνομα Joy-Con, τα Joy-Con L και Joy-Con R, αλλά και το προαιρετικό Nintendo Switch Pro Controller.
Φορητές κονσόλες
Game & Watch
Game Boy
Game Boy Color
Game Boy Micro
Game boy Advanced SP
Nintendo DS
DS Lite
DSi
3DS
2DS
New 3DS
New DS XL/LL
Σημαντικά βιντεοπαιχνίδια
Για το NES (1985-1992):
Για το SNES (1990-1996)
Για το Nintendo 64 (1996-2002):
Για το Nintendo GameCube (2001-2006):
Για το Nintendo Wii (2006-2012):
Για το Nintendo Wii U (2012-2016) Για το Nintendo Switch (2017-παρόν)
Για το Game Boy Color (1998-2001):
Για το Game Boy Advance (2001-2005):
Για το Nintendo DS (2005-2011):
Για το Nintendo 3DS (2011- παρόν):
Εξωτερικοί σύνδεσμοι
Κατηγορία:Nintendo Κατηγορία:Επιχειρήσεις της Ιαπωνίας Κατηγορία:Εταιρείες ανάπτυξης βιντεοπαιχνιδιών Κατηγορία:Εταιρείες βιντεοπαιχνιδιών της Ιαπωνίας Κατηγορία:Εκδότες βιντεοπαιχνιδιών Κατηγορία:Εταιρείες ιδρυθείσες το 1889 Κατηγορία:Ιαπωνικά εμπορικά σήματα Κατηγορία:Νικητές Golden Joystick Award
Μεγάλο φλαμίνγκο
Το μεγάλο φλαμίνγκο ή κοινώς κοινό φοινικόπτερο ή φοινικόπτερος ρόδινος είναι ένα μεγάλο είδος φλαμίνγκο που απαντά και στον ελλαδικό χώρο. Ζει στους υγρότοπους των παράκτιων χωρών της Μεσογείου, την Αφρική, την Ινδική υποήπειρο και τη Μέση Ανατολή. Η επιστημονική του ονομασία είναι Phoenicopterus roseus και δεν περιλαμβάνει υποείδη.
Μορφολογία
Το μεγάλο φλαμίνγκο έχει 120-145 εκ. μήκος, 187 εκ. ύψος, άνοιγμα φτερών 140-170 εκ. και βάρος 3-4 κιλά το αρσενικό και 2-3,3 κιλά το θηλυκό. Έχει λεπτό σώμα και μακρόστενα πόδια και λαιμό. Το φτέρωμα στα ενήλικα άτομα είναι λευκό, όμως πολλές φορές γίνεται ρόδινο, λόγω της χρωστικής ουσίας που παίρνει από την τροφή του. Οι φτερούγες του είναι ανοιχτές ή σκούρες κόκκινες με μαύρες άκρες ερετικών. Το ράμφος του είναι ρόδινο κι αυτό με μαύρο χρώμα στην άκρη. Τα νεαρά άτομα είναι σκούρα γκριζοκάστανα με λευκό ουροπύγιο και σχεδόν μαύρα πόδια.
Τρέξιμο
μικρογραφία|Τρέξιμο Το τρέξιμο αποτελεί τρόπο μετακίνησης με τα πόδια στο ζωικό βασίλειο. Στον αθλητισμό θεωρείται τρόπος βηματισμού κατά τον οποίο και τα δύο πόδια σε συγκεκριμένες φάσεις είναι ταυτόχρονα στον αέρα (κατά το απλό περπάτημα, πάντα τουλάχιστον ένα είναι στο έδαφος).
Μεγάλο φλαμίνγκο
Προσδόκιμο ζωής
Το μεγάλο φλαμίνγκο μπορεί να ζήσει έως και 33 χρόνια στη φύση, ενώ 40 σε αιχμαλωσία.
Τρέξιμο
Η διαδικασία του τρεξίματος συνοπτικά
Το τρέξιμο εκτελείται ως ακολουθία διασκελισμών, οι οποίοι εναλλάσσονται μεταξύ των δύο ποδιών. Ο διασκελισμός κάθε ποδιού μπορεί να διαιρεθεί κατά προσέγγιση σε τρεις φάσεις: υποστήριξη, κίνηση, και αποκατάσταση. Η υποστήριξη και η κίνηση γίνονται όταν το πόδι είναι σε επαφή με το έδαφος. Η αποκατάσταση γίνεται όταν είναι το πόδι στον αέρα. Δεδομένου ότι μόνο ένα από τα πόδια μπορεί να είναι στο έδαφος, το ένα θα είναι στην αποκατάσταση, ενώ το άλλο στην υποστήριξη και κίνηση. Μετά, καθώς ο δρομέας είναι στον αέρα για σύντομο χρονικό διάστημα και τα δύο πόδια είναι στην αποκατάσταση.
Μεγάλο φλαμίνγκο
Βιολογία
Το μεγάλο φλαμίνγκο ζει σε ρηχούς παράκτιους υγρότοπους, όπως παράκτιες λιμνοθάλασσες, πλημμυρισμένες περιοχές, αλμυρές και γλυκές λίμνες, αλυκές ή εκβολές ποταμών, σε λίγες αλλά μεγάλες αποικίες. Τρέφεται με μικρά θαλάσσια ασπόνδυλα, όπως γαρίδες και μαλάκια (Artemia salina).
Τρέξιμο
Οφέλη από το τρέξιμο,  νευροβιολογικές επιδράσεις της σωματικής άσκησης
Ενώ υπάρχει ενδεχόμενο τραυματισμού κατά την εκτέλεση της ασκησης (όπως υπάρχει σε οποιοδήποτε άθλημα), υπάρχουν πολλά οφέλη. Μερικά από αυτά τα οφέλη περιλαμβάνουν την πιθανή απώλεια βάρους, τη βελτίωση της καρδιαγγειακής και αναπνευστικής υγείας (μείωση του κινδύνου των καρδιαγγειακών και αναπνευστικών νοσημάτων), τη βελτίωση της καρδιαγγειακής φυσικής κατάστασης, τη μείωση της ολικής χοληστερόλης στο αίμα, την ενδυνάμωση των οστών (και πιθανή αυξηση οστικής πυκνότητας), την πιθανή ενίσχυση του ανοσοποιητικού συστήματος και πιθανοτητα βελτιωμένης αυτοεκτίμησης και συναισθηματικής κατάστασης. Το τρέξιμο μπορεί να βοηθήσει τον άνθρωπο να χάσει βάρος, αλλα και να παραμεινει η παραμονή στη μορφή και τη βελτίωση της σύστασης του σώματος. Επισης αυξάνει το μεταβολισμο.
Μεγάλο φλαμίνγκο
Βιολογία
Γίνεται σεξουαλικά ώριμο σε ηλικία 2-3 ετών. Είναι μονογαμικό είδος που φωλιάζει σε αποικίες. Το θηλυκό γεννά 1-2 αυγά τα οποία επωάζει για 28-29 ημέρες. Τα μικρά φεύγουν από τη φωλιά 70-75 ημέρες μετά από την εκόλαψή τους.
Κατάσταση πληθυσμού
Σε διεθνές επίπεδο, το μεγάλο φλαμίνγκο δεν απειλείται προς το παρόν. Η αυστηρή προστασία του στις περιοχές της Μεσογείου έχει οδηγήσει σε σημαντική αύξηση του πληθυσμού του και στη δημιουργία αποικιών. Παρά τις απόπειρες, δεν υπάρχει ακόμα σταθερή αποικία σε Ελλάδα και Κύπρο, παρότι απαντά κατά χιλιάδες σε ορισμένους παράκτιους υγρότοπους.
Τρέξιμο
Οφέλη από το τρέξιμο,  νευροβιολογικές επιδράσεις της σωματικής άσκησης
Διαφορετικές ταχύτητες και αποστάσεις είναι κατάλληλες για διαφορετικά επιμέρους επίπεδα υγείας και φυσικής κατάστασης. Για τους νέους δρομείς βεβαια, χρειάζεται χρόνος για να βελτιωσουν την σωματικη τους κατασταση. Το κλειδί είναι η συνέπεια και μια αργή αύξηση της ταχύτητας και της απόστασης.
Μεγάλο φλαμίνγκο
Κατάσταση στην Ελλάδα
Στην Ελλάδα, το μεγάλο φοινικόπτερο είναι τακτικός αποδημητικός επισκέπτης που τον συναντάμε στη χώρα μας συνήθως το Μάρτιο καθώς πετά προς τα βόρεια και το Σεπτέμβριο-Οκτώβριο όταν γυρνά προς την Αφρική. Σταματά κυρίως στους υδροβιότοπους της Θράκης. Κατά τη διάρκεια του χειμώνα κάποια πουλιά ξεχειμωνιάζουν στους υδροβιότοπους της Λήμνου, Λέσβου, της Κω και της Σάμου. Στη χώρα μας, λόγω των μεγάλων διαχειμάζοντων ατόμων, κατατάχθηκε στα είδη Μειωμένου Ενδιαφέροντος.
Τρέξιμο
Οφέλη από το τρέξιμο,  νευροβιολογικές επιδράσεις της σωματικής άσκησης
Το τρέξιμο σαν άσκηση δεν είναι απαραίτητο να γινεται σε εξωτερικό χώρο, μπορεί να γίνει και σε εσωτερικό χώρο χρησιμοποιώντας τους διαδρόμους γυμναστικής.
Μεγάλο φλαμίνγκο
Παραπομπές
Κατηγορία:Φοινικοπτερίδες
Ασύμμετρη απειλή
Για τις ασύμμετρες απειλές (asymmetric threats) και τον ασύμμετρο πόλεμο (asymmetric warfare) δεν υπάρχουν απόλυτα συμφωνημένοι ορισμοί διεθνώς και τούτο προκειμένου οι σχεδιασμοί να προλαμβάνουν πιθανές δράσεις και μέσα.
Αντικείμενο
Γενικά, ασύμμετρος θεωρείται ο πόλεμος που διενεργείται από οργανωμένες μη-συμβατικές ομάδες, βασίζεται στην αναίρεση των κανόνων του δικαίου και του δικαίου του πολέμου, ενώ χρησιμοποιεί κυρίως χαμηλού σχετικά κόστους όπλα και επιχειρησιακή δράση που προκαλεί όμως, δυσανάλογα, μεγάλου (ασύμμετρου) κόστους αποτελέσματα στον υπέρτερο αντίπαλο, τόσο σε ανθρώπινες ζωές και υλικό όσο και σε ψυχολογικό και κοινωνικό κόστος. Κύριος σκοπός του είναι η εξασθένιση/κάμψη της αποφασιστικότητας και της αποτελεσματικής χρήσης των συντελεστών ισχύος του υπέρτερου αντιπάλου.
Στις ασύμμετρες απειλές/συγκρούσεις συγκαταλέγονται ακόμη και οι επιθέσεις ανταρτών, τρομοκρατικών ομάδων ή άλλων οργανωμένων οντοτήτων που ενστερνίζονται τα ανωτέρω, και μπορεί να χρησιμοποιούν από συμβατικά ή αυτοσχέδια όπλα μέχρι όπλα μαζικής καταστροφής WMD (Weapons of Mass Destruction), π.χ. μικρά πυρηνικά (mini πυρηνικές βόμβες πλουτωνίου), ραδιολογικά (π.χ. dirty bombs), χημικά και βιολογικά όπλα. Ιστορικά, τέτοιες μεθόδους ακολούθησαν ασθενέστερες δυνάμεις εναντίον πολύ ισχυρότερων αντιπάλων (κυβερνήσεων κρατών ή πολυεθνικών οντοτήτων, π.χ. συλλογικών οργανισμών άμυνας και ασφάλειας).
Αντιμετώπιση
Για την αντιμετώπιση των ασύμμετρων απειλών απαιτείται η θεσμική και οργανωτική ενίσχυση των μηχανισμών ασφάλειας και αντιμετώπισης εκτάκτων καταστάσεων. Καθώς οι ασύμμετρες απειλές ενέχουν το στοιχείο του αιφνιδιασμού καθίσταται αναγκαία η ανάπτυξη ενός αποτελεσματικού συστήματος πληροφοριών που θα μπορέσει να προειδοποιήσει έγκαιρα για τον οποιονδήποτε κίνδυνο και να μειώσει τις πιθανές καταστροφικές συνέπειες. Γι΄ αυτό απαιτείται η βελτίωση των ικανοτήτων των υπηρεσιών πληροφοριών.
Οι εξελίξεις στο επίπεδο των ασύμμετρων απειλών οδηγούν τις ένοπλες δυνάμεις των κρατών να αλλάξουν μορφή, προκειμένου να αντεπεξέλθουν στις επιχειρησιακές απαιτήσεις των ασύμμετρων συγκρούσεων και ταυτόχρονα να διατηρήσουν τον κύριο ρόλο τους.
Πηγές
Κατηγορία:Πόλεμος Κατηγορία:Ασφάλεια Κατηγορία:Ασυμμετρία
Το κανάλι της Βαγγελίτσας
Το κανάλι της Βαγγελίτσας ήταν ο τίτλος μιας κωμικής τηλεοπτικής σειράς, που προβλήθηκε από την ΕΡΤ2 τη σεζόν 1987-1988.
Υπόθεση
Μετά από μήνες πυρετωδών προσπαθειών, οι γνωστότεροι Έλληνες προγραμματιστές υπολογιστών ετοιμάζονται να πραγματοποιήσουν έναν επιστημονικό άθλο: Τον πρώτο ηλεκτρονικό διορισμό. Ο κομπιούτερ Hi-Dow 2000, εφοδιασμένος με τα στοιχεία του ιδανικού διευθυντή, επιλέγει ανάμεσα σε όλο τον ελληνικό πληθυσμό, τον διευθυντή του νέου πειραματικού σταθμού "ΝΤΕΡΤ TV", που δημιουργήθηκε πρόσφατα...
Τυχερή: Η Βαγγελίτσα, μια γυναίκα της επαρχίας, η οποία αποφασίζει να φύγει από το χωριό και να έρθει στην Αθήνα, προκειμένου να αναζητήσει μια καλύτερη τύχη ανοίγοντας τον δικό της τηλεοπτικό σταθμό. Στην πορεία όμως, τα πράγματα δεν θα της πάνε και τόσο καλά όπως θα ήθελε με τη λειτουργία του καναλιού της και στο τέλος αποφασίζει να κλείσει το σταθμό και να γυρίσει πίσω στο χωριό της.
Λόγοι διακοπής της σειράς
Η σειρά αυτή σατίριζε τις τηλεοπτικές εκπομπές και σειρές που προβάλλονταν τότε στην Ελληνική τηλεόραση, καθώς και την επικαιρότητα της εποχής εκείνης. Η καυστική, για την εποχή, σάτιρα ξεσήκωσε θύελλα διαμαρτυριών και το κανάλι αναγκάστηκε να διακόψει τη σειρά. Η Βαγενά στην τελευταία σκηνή της σειράς αποχαιρετά ως Βαγγελίτσα το κοινό της, λέγοντας χαρακτηριστικά: «Η Βαγγελίτσα ποτέ δεν πεθαίνει!! Γεια σας!!».
Εξωτερικοί σύνδεσμοι
Κανάλι της Βαγγελίτσας, Το Κατηγορία:Ελληνικές κωμικές τηλεοπτικές σειρές
Παραυαία
Η Παραυαία ήταν αρχαία ελληνική περιοχή στην Ήπειρο. Η συγκεκριμένη περιοχή ενσωματώθηκε στη Μακεδονία το 350 π.Χ. ως μέρος της Άνω Μακεδονίας. Η θεσπρωτική φυλή η οποία την κατοικούσε ήταν γνωστή ως Παραυαίοι. Οι Παραυαίοι υπό τον βασιλέα Όροιδο, καθώς και 1.000 Ορέστες, σταλμένοι στον Όροιδο από τον Αντίοχο, τον βασιλέα τους, ενώθηκαν με τους Σπαρτιάτες υπό τον Κνέμο κατά την διάρκεια του τρίτου έτους του Πελοποννησιακού Πολέμου. Ο Ριανός (3ος αιώνας π.Χ.) τους χαρακτηρίζει ως θεσπρωτικό έθνος, ενώ κάτι ανάλογο πράττει και ο Στέφανος ο Βυζάντιος, κάνοντας αναφορά στον Ριανό. Η ονομασία τους, Παραυαίοι, σήμαινε, εκείνοι οι οποίοι κατοικούν πλησίον του Αώο, ποταμού της Ηπείρου.
Παραπομπές
Κατηγορία:Αρχαία ελληνικά φύλα Κατηγορία:Αρχαίοι Έλληνες Κατηγορία:Αρχαία φύλα στην Ήπειρο Κατηγορία:Γεωγραφία της Αρχαίας Ηπείρου Κατηγορία:Άνω Μακεδονία Κατηγορία:Αρχαία ελληνική γεωγραφία
Οδός Στρατάρχου Καραϊσκάκη
Η σημερινή οδός Στρατάρχου Καραϊσκάκη είναι ο κεντρικότερος δρόμος του Δήμου Χαϊδαρίου, αλλά και εξέχουσας σημασίας δρόμος ανά ιστορικές περιόδους. Συνδέει τα σημεία αναφοράς δύο ιστορικών περιόδων και τη σημασία τους για την πόλη, αφενός της Ιεράς Οδού κατά την κλασική αρχαιότητα και αφετέρου του Πύργου Παλατάκι στις μάχες του Χαϊδαρίου το 1826. Από τον 19ο αιώνα η οδός Στρατάρχου Καραϊσκάκη περιλάμβανε πάντα δύο επίπεδα, το ένα εκ των οποίων είναι ασφαλτοστρωμένος δρόμος για την κίνηση οχημάτων και το δεύτερο είναι πεζοδρομημένο πευκόφυτο τμήμα, που βρίσκεται σε υψηλότερο επίπεδο και αποτελεί δρόμο περιπάτου.
Επί του πεζοδρόμου, στη διαδρομή μας προς το Παλατάκι, συναντάμε την πλατεία Δημοκρατίας, ένα από τα πιο καλαίσθητα σημεία της πόλης, που συγκεντρώνει πάντα μικρούς και μεγάλους για παιχνίδι και αναψυχή (πρώην αίθριο). Εκεί υπάρχει και το γλυπτό μνημείο για τον ποντιακό ελληνισμό, το οποίο δυστυχώς δεν σώζεται ολόκληρο στις μέρες μας.
Σήμερα η οδός Στρατάρχου Καραϊσκάκη είναι το επίκεντρο της οικονομικής και εμπορικής ζωής της πόλης, μια ευχάριστη διαδρομή για τους λάτρεις της πεζοπορίας και παράλληλα πόλος αναψυχής που συγκεντρώνει επισκέπτες από ολόκληρη την Αθήνα.
Πηγές
Ιστοσελίδα Δήμου Χαϊδαρίου
Κατηγορία:Χαϊδάρι
Λ'Εστέρ, Καρριακού
Παραπομπές
Κατηγορία:Πόλεις της Γρενάδας α
Hordes of Chaos
Hordes of Chaos είναι ο τίτλος του δωδέκατου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 13 Ιανουαρίου 2009 μέσω της δισκογραφικής εταιρείας "SPV/Steamhammer".
Οι ηχογραφήσεις του δίσκου πραγματοποιήθηκαν στα "Tritonus Studio" και "Transporterraum Studio" του Βερολίνου, ενώ η μίξη του έγινε στα "Miloco Studios" του Λονδίνου, το καλοκαίρι του 2008.
Για την προώθηση του άλμπουμ, το συγκρότημα κυκλοφόρησε δύο βίντεο κλιπ, για το ομώνυμο κομμάτι και το "Destroy What Destroys You".
Οι κριτικές για τον δίσκο υπήρξαν θετικές, με το "Allmusic" να το βαθμολογεί με 3,5 / 5 αστέρια, το "Sputnik Music" με μέσο όρο βαθμολογιών 3,7 / 5 και το "Metal Archives" με 75%.
Το "Hordes of Chaos" ήταν το πρώτο άλμπουμ των Kreator που κατάφερε να μπει στο Billboard 200, ενώ σκαρφάλωσε στο Top-20 στη Γερμανία και τη Φινλανδία.
Θέσεις τσαρτ
Hordes of Chaos (άλμπουμ)
Επίσημη κυκλοφορία: 13 Ιανουαρίου 2009
Τα μέλη των Kreator
Οι μουσικοί οι οποίοι ηχογράφησαν το "Hordes of Chaos" ήταν οι εξής:
Πηγές
Κατηγορία:Δισκογραφία των Kreator Κατηγορία:Άλμπουμ του 2009
Χέλμουτ Καρλ Μπέρνχαρντ φον Μόλτκε
Ο Χέλμουτ Καρλ Μπέρνχαρντ Γκραφ φον Μόλτκε, (γερμ. Helmuth Karl Bernhard Graf von Moltke, ελλην. Χέλμουτ Κάρολος Βερνάρδος Κόμης φον Μόλτκε, 1800-1891) ήταν Πρώσος στρατιωτικός (στρατάρχης) του πρωσικού στρατού. Ήταν μία από τις μεγαλύτερες στρατιωτικές φυσιογνωμίες του 19ου αιώνα.
Πρώιμα χρόνια
Ο Χ.Κ. φον Μόλτκε γεννήθηκε στις 26 Οκτωβρίου του 1800 στη πόλη Πάρτσιμ του Μεκλεμβούργου-Σβερίν το 1800. Ήταν γιος του Φρειδερίκου Φιλίππου Βίκτορα φον Μόλτκε (Friedrich Philipp Victor von Moltke, 1768–1845) απόστρατου λοχαγού του πρωσικού στρατού και στη συνέχεια αντιστράτηγου της Δανιμαρκίας (το τότε βασίλειο της Δανίας). Ακολουθώντας στρατιωτική καριέρα σπούδασε αρχικά στη Στρατιωτική Σχολή της Κοπεγχάγης. Το 1818 αν και έφερε τον βαθμό του υπολοχαγού του βασιλικού δανικού στρατού αποφάσισε να παραιτηθεί για να καταταγεί στον πρωσικό στρατό με τον βαθμό του ανθυπολοχαγού όπου και τοποθετήθηκε στο 8ο σύνταγμα πεζικού. Στη συνέχεια το 1822 υπηρέτησε στο Γενικό Επιτελείο Στρατού, απ΄ όπου και συμπλήρωσε τις σπουδές του στη Στρατιωτική Πρωσική Ακαδημία του Βερολίνου την περίοδο 1823 - 1826. Αποφοιτώντας επανήλθε στο Γενικό Επιτελείο όπου το 1835 προήχθη στο βαθμό του λοχαγού.
Δράση στον οθωμανικό στρατό
Την εποχή εκείνη όταν ο Σουλτάνος Μαχμούτ Β' ζήτησε συμβούλους για τον εκσυγχρονισμό του οθωμανικού στρατού επιλέχθηκε ο Μόλτκε ως πλέον από τους αρίστους για τον σκοπό αυτό ο οποίος και αποδέχθηκε την επιλογή του. Έτσι μεταβαίνοντας στη Κωνσταντινούπολη και σπουδάζοντας την τουρκική γλώσσα και ταξιδεύοντας σε διάφορες περιοχές της Οθωμανικής Αυτοκρατορίας σχημάτισε σαφή εικόνα περί της στρατιωτικής κατάστασης και των πλημμελών μέχρι ανύπαρκτων οχυρώσεων όπου και εισηγήθηκε μια μεγάλη σειρά μέτρων αναμόρφωσης σε ευρωπαϊκά πρότυπα. Ειδικότερα επισκεπτόμενος τις περιοχές Ρουχτσούκ, Σιλιστρία, Βάρνα, Σούμλα αλλά και Δαρδανέλια εισηγήθηκε πρόσθετες οχυρωματικές γραμμές και τοπογραφίες αυτών.
Δράση στον πρωσικό στρατό
Με την επιστροφή του στο Βερολίνο ο Μόλτκε (το 1840) τοποθετήθηκε ως επιτελικός αξιωματικός στο Επιτελείο του 4ου Σώματος του πρωσικού στρατού. Τον έτος αυτό νυμφεύτηκε την αγγλίδα Μαρία Έλενα Μπερτ. Το 1845 παρέμεινε στη Ρώμη ως υπασπιστής του πρίγκιπα Ερρίκου της Πρωσίας που διέμενε εκεί ως ασθενής. Παράλληλα κατά την περίοδο της εκεί παραμονής του ασχολήθηκε με την τοπογράφηση της γύρω περιοχής της Ρώμης με την οποία και παρέσχε μεγάλη υπηρεσία στην ιστορική και αρχαιολογική εξερεύνησή της.
Το 1855 φέροντας τον βαθμό του συνταγματάρχη ορίσθηκε πρώτος υπασπιστής του πρίγκιπα Φρειδερίκου Γουλιέλμου, του μετέπειτα αυτοκράτορα Φρειδερίκου Γ΄με τον οποίο και επισκέφθηκε τη Ρωσία την Αγγλία και τη Γαλλία. Το 1856 προάχθηκε σε υποστράτηγο και το 1858 ανέλαβε Αρχηγός του Γενικού Επιτελείου του στρατού.
Το 1864 κατέχοντας το βαθμό του αντιστρατήγου και ως αρχηγός του Γενικού Επιτελείου διεξήγαγε τον κατά της Δανίας επιτυχή πόλεμο, υπό την αρχιστρατηγία του Φρειδερίκου Καρόλου. Δύο χρόνια αργότερα έχοντας προαχθεί σε στρατηγό διεύθυνε τις κατά της Αυστρίας στρατιωτικές επιχειρήσεις.
Το 1870 υπήρξε ο κύριος οργανωτής της επιστράτευσης του γερμανικού στρατού, τόσο της συγκέντρωσης όσο και της ταχύτατης μεταφοράς του στο μέτωπο για τη διεξαγωγή του Γαλλοπρωσικού πολέμου (1870-1871). Παρά την τότε ηλικία του, 70 ετών, ανέλαβε ο ίδιος τη διεξαγωγή του πολέμου καταφέρνοντας να άγει αυτόν σε νικηφόρα κατάληξη. Τον Ιούνιο του 1871 σε αναγνώριση των μεγάλων υπηρεσιών του προς την πατρίδα του προήχθη σε στρατάρχη. Τον δε Οκτώβριο του ίδιου έτους όταν ο λαός τον αποθέωσε ως νικητή στρατάρχη του απονεμήθηκε ο τίτλος του κόμητος.
Παρά ταύτα συνέχισε και παρέμεινε αρχηγός του Γενικού Επιτελείου για ακόμη 17 χρόνια με πλήρη ενεργητικότητα. Μόνο δε κατά τα έξι τελευταία χρόνια περιορίστηκε σε δευτερευούσης σημασίας ζητήματα, όταν και αντικαταστάθηκε από τον στρατηγό κόμη Άλφρεντ φον Βάλντερζεε (Alfred von Waldersee). Τελικά αποσύρθηκε από την ενεργό υπηρεσία στις 9 Αυγούστου του 1888.
Αρχές του Μόλτκε
Ο Στρατάρχης Μόλτκε ως αρχηγός του επιτελείου υπήρξε για μακρύ χρόνο διδάσκαλος μεγάλου αριθμού αξιωματικών που εκπαιδεύτηκαν σε υγιείς αρχές στρατηγικής και πολεμικής τακτικής είτε σε ασκήσεις επί χάρτου που πρώτος εισήγαγε είτε με επιτελικά ταξίδια σε υποθετικές εκστρατείες με παράλληλη εκπαίδευση. Για το σκοπό αυτό εξέλεγε απλά θέματα δοκιμασίας σύμφωνα πάντα με τη φύση του εκάστοτε πολέμου απαιτώντας από τους επιτελείς του λύσεις που να προέρχονται από σαφείς και υγιείς κρίσεις με απλούς τρόπους ενέργειας μεταφοράς, ανάπτυξης, επίθεσης, προέλασης, απόκρουσης, σύμπτυξης, υποχώρησης, ανασυγκρότησης, κ.λπ., όπου και στη συνέχεια απαιτούσε την εκτέλεση των αποφάσεων με αποφασιστικότητα.
Στις διαταγές απαιτούσε λακωνική, απλή και καταληπτή φρασεολογία που προκαλούσε ανεξάλειπτη εντύπωση και που παρέμεινε κλασσική. Ουδέποτε επέτρεψε έκδοση διαταγής που να προσέβαλε τη φιλοτιμία διοικητή μονάδας. Ένα από τα βασικά του αξιώματα ήταν ότι καθένας που λάμβανε διαταγή θα έπρεπε να καθορίσει εξ αρχής με σαφήνεια την υφιστάμενη κατάσταση και επιδιώκοντας τον αντικειμενικό σκοπό αυτής να δράσει ελεύθερα με οποιονδήποτε μέσο φτάνει να διατηρούσε τη συνεργασία της μονάδας του που διοικούσε με τις άλλες φίλιες δυνάμεις. Με το αξίωμα αυτό αλλά και τη γενικότερη διδασκαλία του, το επιτελείο του κατέστη φυτώριο λαμπρών αξιωματικών με ανώτερη μόρφωση και κρίση άξιοι για διοίκηση που διακρίθηκαν αργότερα.
Καινοτομίες του Μόλτκε
Δύο από τα σημαντικότερα και πρωτοποριακά έργα του Επιτελείου του Μόλτκε ήταν αφενός στη βαρύτητα που έδινε στη τοπογραφία των θεάτρων των επιχειρήσεων με συνέπεια την εκπόνηση των λεπτομερειακών στρατιωτικών χαρτών και αφετέρου η πρόβλεψη όλων των πιθανών πολεμικών επιχειρήσεων με ανάλογη σύνταξη και καταρτισμό πλήθους σχεδίων εκστρατείας με κάθε λεπτομέρεια και κατά όπλο, πεζικού, ιππικού και πυροβολικού, καθώς και κατά εποχή. Ήταν ο πρώτος που εισήγαγε τον χρωματισμό των φίλιων δυνάμεων με μπλε χρώμα και των εχθρικών με κόκκινο, στους επιχειρησιακούς χάρτες που έχει καθιερωθεί παγκοσμίως μέχρι σήμερα καθώς και τον επί χάρτου συμβολισμό των στρατιωτικών μονάδων αντί της πλήρους εγγραφής των ονομάτων τους.
Ιδιαίτερα σημαντική βαρύτητα απέδιδε επίσης στην επιστράτευση και στη στρατηγική συγκέντρωση των επιστράτων εξαρτωμένων εκ των περιοχών και των προθέσεων του εχθρού. Ήταν ο πρώτος που εισήγαγε την ανάγκη οι επιτελείς στρατηγοί να γνωρίζουν και να μελετούν την πολιτική, τη διπλωματική, την οικονομική και τη στρατιωτική κατάσταση όλων των χωρών της Ευρώπης, καθώς και τους εξοπλισμούς, τους στόχους και τη δυναμική εκάστης. Με βαθιά γνώση των παραπάνω εκπονούνταν και τα σχέδια επιχειρήσεων καθώς και οι προτάσεις που υποβάλλονταν από τους επιτελείς προς τον αρχιστράτηγο προς έγκριση. Στη συνέχεια αυτών ακολουθούσε η προετοιμασία εφαρμογής της στρατιωτικής ενέργειας που είχε αποφασιστεί σε όλες τις λεπτομέρειες των αντίστοιχα υφισταμένων σχεδίων επιστράτευσης και συγκέντρωσης. Ο ίδιος ο στρατάρχης φον Μόλτκε υποστήριζε πως οποιαδήποτε λάθη αν συμβούν στο στάδιο της επιστράτευσης και συγκέντρωσης είναι αδύνατον να επανορθωθούν σε όλη τη διάρκεια της μετέπειτα εκστρατείας ή άλλης πολεμικής επιχείρησης.
Μια άλλη σπουδαία καινοτομία που εφήρμοσε ο στρατάρχης Μόλτκε, όπως αυτή αποδεικνύεται από τη μελέτη των επιχειρησιακών χαρτών του επιτελείου του καθώς και η μεγαλοφυΐα του, ήταν η διάκριση της κάθε επιχείρησης σε κλιμακούμενα στάδια (φάσεις), όπου κάθε στάδιο περιελάμβανε επιμέρους εναλλακτικούς σχεδιασμούς δράσης ανάλογα με τις πιθανές τροπές που μπορούσαν να συμβούν και σε τρόπο όμως που να συγκλίνουν για την εφαρμογή του επόμενου σταδίου με διατηρούμενη τη συνοχή των φίλιων δυνάμεων.
Η σπουδαιότητα της επιτελικής αυτής καινοτομίας διαφαίνεται από το γεγονός ότι απέκλειε περίπτωση αιφνιδιασμού αφού όλες οι πιθανές τροπές ήταν προβλέψιμες.
Το τέλος
Όταν αποσύρθηκε της ενεργού υπηρεσίας αρχικά διέμενε στο κτήμα του στο Κράιζαου, κοντά στο Γκαίρλιτς, που είχε αγοράσει το 1868, το έτος που πέθανε η σύζυγός του, που επισκεπτόταν κάθε Καλοκαίρι από το 1871, στο οποίο είχε κτίσει την έπαυλή του, διευθύνοντας την καλλιέργεια του κτήματος και φροντίζοντας παράλληλα για την υγεία και την εκπαίδευση των χωρικών. Υπήρξε λάτρης της αρχαιολογίας, της ιστορίας, της μουσικής και του θεάτρου, πολυμαθέστατος, μιλούσε επτά γλώσσες (δανική, γερμανική, αγγλική, γαλλική, ιταλική, ισπανική και τουρκική). Λίγους μήνες μετά τον εορτασμό των ενενήκοντα γενεθλίων του πέθανε στο Βερολίνο σε κρατικό μέγαρο που τιμής ένεκεν του είχε παραχωρηθεί ως κατοικία, στις 24 Απριλίου του 1891 σε γενικό πένθος. Την τελευταία εκείνη ημέρα την είχε διέλθει όλως καλώς, μετά το δείπνο του άκουγε μουσική όταν ξαφνικά έπεσε από την καρέκλα του αφήνοντας ελαφρό στεναγμό.
Κριτικές
Και όμως διαφάνηκε ότι ο στρατάρχης Μόλτκε υπήρξε μαθητής των θεωριών, των μεθόδων και της στρατηγικής του Μεγάλου Ναπολέοντα, που δυστυχώς οι Γάλλοι φαίνεται πως είχαν εγκαταλείψει και λησμονήσει σε βάρος των ίδιων τους συμφερόντων.
Ο Στρατάρχης Χέλμουτ Κάρολος φον Μόλτκε τόσο ως στρατιωτικός όσο και ως άνθρωπος υπήρξε φυσιογνωμία ιδιαίτερα εξαιρετική όχι μόνο για τη Γερμανία αλλά και στην παγκόσμια στρατιωτική ιστορία. Υπήρξε σπουδαίος οργανωτής, διδάσκαλος και λαμπρός οδηγός στρατού σε διάρκεια πολέμου. Ηθικός με όλη τη σημασία της λέξης, ευγενικός, μελετηρός της διεθνούς κατάστασης, αλλά και αυστηρός τηρητής του στρατιωτικού καθήκοντος που δεν παρεξέκλινε ποτέ σ΄ όλη του την καριέρα. Ηγούνταν με ευθύτητα προς τους ανωτέρους του, αυστηρός και προστατευτικός προς τους κατωτέρους του, επιδεικνύοντας αντικειμενικότητα και χωρίς να χαρίζεται σε κανένα λόγω συμπάθειας.
Οδήγησε το στρατό του «εν ειρήνη» και «εν πολέμω» πάντα ως εκτελεστής και μόνο των εντολών που ελάμβανε από τον Βασιλέα του, ως υπο-τεταγμένος κατά συνθήκη και όρκο. Στη πραγματικότητα οι εντολές και τα σχέδια του Βασιλέως ήταν δικές του προτάσεις μετά από πολύ μελέτη και εργασία, που είχαν προηγουμένως υιοθετηθεί. Ουδέποτε όμως σκέφθηκε να ταπεινώσει τον Βασιλέα του, το αντίθετο μάλιστα προβάλλοντας αυτά ως έμπνευση του Βασιλέως πετύχαινε αφενός την άμεση εκτέλεσή τους υπό των υφισταμένων του διοικητών και αφετέρου την περισσή εδραίωση και αγάπη του στρατού στον ανώτατο ηγέτη του.
Μία μόνο ήταν πάντα η σκέψη του, το πώς ο πρωσικός στρατός να νικήσει και να νικήσει καθιστάμενος έτσι αήττητος ως ομοιογενές όργανο της κυριαρχικής θέλησης του πρωσικού έθους που εκπροσωπούνταν στο πρόσωπο του Βασιλέως. Ενδεικτικό αυτής της ψυχικής αρετής του ήταν ότι παρά τη μεγάλη του ηλικία παρέμεινε σεβαστός στην εκτίμηση του γερμανικού στρατού, διατηρώντας τη θέση του και μετά την ενοποίηση της Γερμανίας και την ανακήρυξη της Γερμανικής Αυτοκρατορίας που ευτύχησε να δει αμέσως μετά τη δική του μεγάλη στρατιωτική επιτυχία.
Τίποτα δεν μπόρεσε να κλονίσει τη σταθερότητα του χαρακτήρα του, λοιδορίες, συκοφαντίες αλλά και επιβουλές που δέχθηκε ένεκα της θέσης του συντρίβονταν στις γρανιτένιες αρετές του για τις οποίες τον εμπιστεύονταν, όχι μόνο ο Αυτοκράτορας, αλλά και ο Καγκελάριος καθώς και ο υπουργός Πολέμου, που αποδείχτηκαν και οι μεγάλοι αναμορφωτές πρώτα του πρωσικού και μετέπειτα του γερμανικού αυτοκρατορικού στρατού.
Συγγραφικό έργο
Ο Στρατάρχης κόμης φον Μόλτκε εκτός από σπουδαίος στρατηλάτης των νεοτέρων χρόνων υπήρξε και σημαντικός ιστορικός συγγραφέας. Στα κυριότερα των έργων που συνέγραψε περιλαμβάνονται τα ακόλουθα: Επίσης συμμετείχε στο μεγάλο επιτελείο ιστορικών της συγγραφής του Αυστροπρωσικού πολέμου και του Γαλλοπρωσικού πολέμου.
Περαιτέρω ανάγνωση
Κατηγορία:Γερμανοί ιστορικοί Κατηγορία:Γερμανοί συγγραφείς Κατηγορία:Στρατάρχες της Γερμανίας Κατηγορία:Πρώσοι στρατιωτικοί
Παρένθεση (ταινία)
Η Παρένθεση είναι μια ελληνική αισθηματική ταινία του 1968, σε παραγωγή και σκηνοθεσία Τάκη Κανελλόπουλου. Τη διασκευή του σεναρίου έκανε ο Γιώργος Κιτσόπουλος, ενώ πηγή του σεναρίου ήταν το θεατρικό έργο του Νόελ Κάουαρντ "Ασάλευτη ζωή". Πρωταγωνιστούν ο Άγγελος Αντωνόπουλος και η Αλεξάνδρα Λαδικού.